stanford-oval/wikipedia huggingface dataset:
Veeti Väisänen

| Veeti Väisänen> Henkilötiedot |
| --- | --- |
Syntynyt: 15. helmikuuta 2006 (ikä 18) Hamina, Suomi
Kansalaisuus:   Suomi
Jääkiekkoilija
Pelipaikka:  puolustaja
Maila:  vasen
Pituus:  182 cm
Paino:  86 kg
Seura
Seura:  Medicine Hat Tigers
Sarja:  WHL
Pelinumero:  23
Pelaajaura
Pääsarjaura:  2023–
Aik. seurat:  KooKoo (SML)
NHL-varaus:  96. varaus, 2024 Utah Hockey Club
Veeti Väisänen (s. 15. helmikuuta 2006 Hamina) on suomalainen jääkiekkopuolustaja, joka pelaa WHL-joukkue Medicine Hat Tigersissa.
Ura > Seuraura

Väisänen on Haminan Kiekkoympyrät -80:n kasvatti. Kaudella 2020–2021 hän pelasi KooKoon ja Kotkan Titaanien U16-yhdistelmäjoukkueessa, josta Väisänen siirtyi kaudeksi 2021–2022 KooKoon junioreihin. Hän oli tehoilla 4+9=13 seuran U16-joukkueen tehokkain puolustaja, kuten myös U18-joukkueen tehokkain puolustaja tehoilla 3+9=12.
Kauden 2022–2023 Väisänen pelasi lähes kokonaan KooKoon U20-joukkueessa. Hänet palkittiin kauden päätteeksi U20 SM-sarjan parhaana tulokkaana Yrjö Hakala -palkinnolla. Väisänen ei debytoinut kauden aikana KooKoon SM-liigajoukkueessa runkosarjassa, mutta hän teki liigadebyyttinsä hieman yllättäen vain 17-vuotiaana kolmannessa puolivälieräottelussa 21. maaliskuuta 2023 vieraissa Tapparaa vastaan, kun Miska Kukkonen joutui sivuun joukkueen puolustuksesta. Väisänen merkittiin KooKoon seitsemänneksi puolustajaksi. Hän sai ottelussa jääaikaa 11.13 minuuttia ja Väisäselle merkittiin teholukema –1. Hän pelasi pudotuspelien aikana kaksi ottelua.
Väisänen teki SM-liigauransa avausmaalin kauden 2023–2024 seitsemännessä ottelussaan 29. syyskuuta 2023 Rauman Lukkoa vastaan. Hän vakiinnutti paikkansa liigassa ja pelasi tulokaskautensa aikana kaikkiaan 50 runkosarjaottelua tehopistein 2+8=10. KooKoon SM-liigakauden päätyttyä Väisänen vahvisti U20-joukkuetta pudotuspeleissä. Kauden jälkeen seura vahvisti, että hän ei jatka KooKoossa.
Utah Hockey Club varasi Väisäsen kolmannella kierroksella 96. pelaajana NHL:n varaustilaisuudessa 2024. Samana kesänä myös WHL-joukkue Medicine Hat Tigers varasi hänet 107. pelaajana CHL:n varaustilaisuudessa. Elokuussa Väisäsen uutisoitiin siirtyvän kaudeksi 2024–2025 Hat Tigersiin.
Ura > Maajoukkueura

| Mitalit> Maa:   Suomi.Miesten jääkiekko.Alle 20-v. MM-kilpailut  | Mitalit> Maa:   Suomi.Miesten jääkiekko.Alle 20-v. MM-kilpailut  | Mitalit> Maa:   Suomi.Miesten jääkiekko.Alle 20-v. MM-kilpailut  | Maa:   Suomi> Miesten jääkiekko. |
| --- | --- | --- | --- |
|  Hopeaa | Kanada 2025 | jääkiekko |  |
| Hlinka Gretzky Cup  | Hlinka Gretzky Cup  | Hlinka Gretzky Cup  |  |
|  Pronssia | Red Deer 2022 | jääkiekko |  |
Väisänen voitti pronssia World U-17 Hockey Challengessa vuonna 2022 ja oli turnauksen jäähypörssin kärki 19 minuutillaan. Hän voitti pronssia myös alle 18-vuotiaiden Hlinka Gretzky Cupissa samana vuonna. Vuoden 2023 turnaus Väisäseltä jäi kuitenkin väliin maajoukkueleirillä tulleen nilkkavamman vuoksi.
Väisänen pelasi alle 18-vuotiaiden MM-kilpailuissa vuosina 2023 ja 2024, joista jälkimmäisessä turnauksessa hän toimi Suomen varakapteenina. Väisänen putosi myös viimeisten joukossa alle 20-vuotiaiden MM-leiriryhmästä vuoden 2024 turnaukseen. Hänet valittiin lopulliseen kisajoukkueeseen vuoden 2025 turnaukseen, jolloin Väisänen voitti hopeaa. Yhteensä hän on pelannut 15 nuorten ja 35 poikien maaottelua.
Muuta

Väisäsen isä Antti toimi KooKoon ja Titaanien U16-yhdistelmäjoukkueen huoltajana kaudella 2020–2021, jolloin myös Veeti pelasi siellä.
Säynätsalon terveysasema

| Säynätsalon terveysasema |
| --- | --- |
Osoite:  Parviaisentie 7  40900 Jyväskylä
Sijainti:  Säynätsalo
Koordinaatit:  62.1391°N, 25.7687°E
Käyttäjä:  Mehiläinen Fimlab
Verkkosivut
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Keski-Suomen hyvinvointialueen Säynätsalon terveysasema sijaitsi Jyväskylässä Säynätsalossa osoitteessa Parviaisentie 7.  Terveysaseman palvelut tuotti Mehiläinen 1. marraskuuta 2016 lähtien. Terveysasemalla oli yleislääkärin ja sairaanhoitajan vastaanotto. Fysioterapeutin vastaanotosta vastasi hyvinvointialue. Fimlabin laboratorio oli avoinna keskiviikkoisin ja perjantaisin.
Keski-Suomen hyvinvointialueen aluevaltuusto päätti kokouksessaan 11. kesäkuta 2024, että se lakkauttaa Säynätsalon terveysaseman päättäessään alueen palveluverkosta. Supistukset tapahtuvat vuosien 2024–2030 aikana. Hyvinvointialue tiedotti 15. marraskuuta 2024, että Säynätsalon alueen lääkäri- ja sairaanhoitajavastaanottopalvelut sekä suun terveydenhuollon palvelut siirtyivät Muuramen terveysasemalle 2. tammikuuta 2025.
Taipalsaaren seurakunta

| Taipalsaaren seurakunta |
| --- | --- |

Suuntautuminen:  Luterilaisuus
Kirkkokunta:  Suomen evankelis-luterilainen kirkko
Hiippakunta:  Mikkelin hiippakunta
Rovastikunta:  Lappeenrannan rovastikunta
Perustettu:  1571
Erotettiin:  Lappeen seurakunta
Liitetty:  2019
Kirkkoherra:  Risto Koskimäki
Pääkirkko:  Taipalsaaren kirkko
Infobox OKNimi-testi OK: 
Taipalsaaren seurakunta oli Suomen evankelis-luterilaisen kirkon seurakunta Etelä-Karjalassa, Taipalsaaren kunnassa. Seurakunta kuului Mikkelin hiippakunnassa Lappeenrannan rovastikuntaan. Viimeisenä kirkkoherrana toimi Risto Koskimäki.. Vuonna 2017 seurakunnassa oli 2 515 jäsentä.
Seurakunta erotettiin Lappeen seurakunnasta ensin kappeliseurakunnaksi 1541 ja sittemmin itsenäiseksi seurakunnaksi 1571. Vuoden 2019 alusta alkaen Savitaipaleen seurakunta, Lemin seurakunta ja Taipalsaaren seurakunta yhdistyivät Taipaleen seurakunnaksi.
Aiheesta muualla

Seurakunna kotisivut arkistossa
| n k Etelä-Karjalan rovastikunta |
| --- | --- | --- |
| Seurakunnat |  Imatra  Joutseno  Lappee  Lappeenranta  Lauritsala  Luumäki  Parikkala  Ruokolahti  Sammonlahti  Taipale  |  |
| Entiset seurakunnat |  Ilmee  Lappeenranta ja Lappee  Lemi  Nuijamaa  Rautjärvi  Saari  Saimaan kanava  Savitaival  Simpele  Taipalsaari  Uukuniemi  Ylämaa  |  |
Mikkelin hiippakunta
Savitaipaleen seurakunta

| Savitaipaleen seurakunta |
| --- | --- |
 Savitaipaleen kirkko.
Suuntautuminen:  Luterilaisuus
Kirkkokunta:  Suomen evankelis-luterilainen kirkko
Hiippakunta:  Mikkelin hiippakunta
Rovastikunta:  Lappeenrannan rovastikunta
Perustettu:  1639
Erotettiin:  Taipalsaaren seurakunta
Lakkautettu:  2018
vt. kirkkoherra:  Hanna Kilkkinen
Pääkirkko:  Savitaipaleen kirkko
Aiheesta muualla
Sivusto
Infobox OKNimi-testi OK: 
Savitaipaleen seurakunta oli Suomen evankelis-luterilaisen kirkon seurakunta Etelä-Karjalassa, Savitaipaleen kunnassa. Seurakunta kuului Mikkelin hiippakunnassa Lappeenrannan rovastikuntaan. Virkaa tekevänä kirkkoherrana toimi Hanna Kilkkinen. Vuonna 2017 seurakunnassa oli 3 058 jäsentä.
Savitaipaleen seurakunta itsenäistyi vuonna 1639 Taipalsaaren seurakunnasta. Vuoden 2019 alusta alkaen Savitaipaleen seurakunta, Lemin seurakunta ja Taipalsaaren seurakunta yhdistyvät Taipaleen seurakunnaksi.
Aiheesta muualla

Seurakunnan kotisivut arkistossa
| n k Etelä-Karjalan rovastikunta |
| --- | --- | --- |
| Seurakunnat |  Imatra  Joutseno  Lappee  Lappeenranta  Lauritsala  Luumäki  Parikkala  Ruokolahti  Sammonlahti  Taipale  |  |
| Entiset seurakunnat |  Ilmee  Lappeenranta ja Lappee  Lemi  Nuijamaa  Rautjärvi  Saari  Saimaan kanava  Savitaival  Simpele  Taipalsaari  Uukuniemi  Ylämaa  |  |
Mikkelin hiippakunta
Amok trei

Amok trei (khmeriksi អាម៉ុកត្រី) on kambodžalainen perinneruoka, joka on valmistettu höyrytetystä kalasta ja tarjoillaan banaaninlehdellä tai kookosen kuoressa.
Aiheesta muualla

Make Amok, Fish Curry Steamed In Banana Leaves. 25. huhtikuu 2021. Munchies. Vice Media
Sysmän seurakunta

| Sysmän seurakunta |
| --- | --- |
Suuntautuminen:  Luterilaisuus
Kirkkokunta:  Suomen evankelis-luterilainen kirkko
Hiippakunta:  Mikkelin hiippakunta
Rovastikunta:  Heinolan rovastikunta
Lakkautettu:  31.12.2018
Kirkkoherra:  Jeremias Sankari
Aiheesta muualla
Sivusto
Infobox OKNimi-testi OK: 
Sysmän seurakunta oli seurakunta Päijät-Hämeessä, Sysmän kunnassa. Seurakunta kuului Mikkelin hiippakunnan Heinolan rovastikuntaan. Viimeisenä kirkkoherrana toimi Jeremias Sankari. Vuonna 2017 seurakunnassa oli 3 143 jäsentä.
Sysmän kirkko (1832) toimi Sysmän seurakunnan pääpyhäkkönä, ja on palvellut sittemmin Tainionvirran seurakunnan kirkkona.
Sysmän seurakunta ja Hartolan seurakunta yhdistyivät vuoden 2019 alusta Tainionvirran seurakunnaksi.
Aiheesta muualla

Seurakunnan kotisivut arkistossa
Tesla Model S

| Tesla Model S |
| --- | --- |
 Tesla Model S 2012
Valmistustiedot
Valmistusmaa:   Yhdysvallat
Valmistaja:  Tesla, Inc.
Korimalli:  5-ovinen liftback
Luokka:  full-size E-segmentti
Muotoilija:  Franz von Holzhausen
Teknisesti samankaltaisia:  Tesla Model X Tesla Model 3
Tekniset tiedot
Henkilöluku:  5 tai 7
Moottori:  1 tai 2 kolmivaiheista, nelinapaista oikosulkumoottoria 
Teho:  334–1100 hv
Vääntö:  931 Nm
Huippunopeus:  322 km/h
Kiihtyvyys:  <2,0 s (0–100 km/h)
Vetotapa:  takaveto  neliveto
Vaihteisto:  1-vaihteinen kiinteä välityssuhde (9.73:1)
Mitat
Massa:  2 108 kg 
Pituus:  4 978 mm 
Akseliväli:  2 959 mm 
Leveys:  1 963 mm 
Korkeus:  1 435 mm 
Facelift-mallin Tesla Model S.
Tesla Model S on Teslan vuodesta 2012 lähtien valmistama viisiovinen hatchback-korinen sähköautomalli. Se esiteltiin ensimmäisen kerran vuonna 2009 Frankfurtin autonäyttelyssä ja toimitukset Yhdysvalloissa alkoivat vuoden 2012 kesäkuussa.
Malliversiot

Alun perin myynnissä oli vain takavetoinen versio, mutta nykyään auton saa myös nelivetoisena. Aluksi autoa oli saatavilla eri kokoisilla akuilla: 40, 60, 70, 75, 85, 90 ja 100 kilowattituntia. Pienimmästä akustosta luovuttiin ennen tuotantovaihetta. 85 kilowattitunnin versiosta oli eri tehoversioita: 85, P85 ja P85+. Syksyllä 2014 esiteltiin nelivetoiset versiot 60D, 85D ja tehokkain P85D. Keväällä 2015 60 korvattiin 70D:llä, 60D-versiosta luovuttiin jo aiemmin. Luku kertoo akun energiamäärän kilowattitunteina, P viittaa suorituskykyyn (engl. performance) ja D kaksoismoottoriin (engl. dual motor). D-malleissa on sähkömoottori sekä etu- että taka-akselilla, joten auto on nelivetoinen. Auton kantama on versiosta riippuen 442–502 kilometriä. Pisin kantama on 100D-mallissa, mutta suurin teho (+1100 hv) ja kiihtyvyys (0–100 km/h <2.0 s) ovat Model S Plaid+-mallissa, jonka kantama on toisaalta lyhyempi.
Syksyllä 2015 tuli saataville mahdollisuus päivittää (P)85D-malli suurempiakkuiseksi (P)90D-malliksi, ja keväällä 2016 luovuttiin 85-malleista kokonaan.
Vuonna 2016 julkistettiin malli P100D ja vuonna 2017 malli 100D.
Tesla Model S:n akusto koostuu 18650-kokoisista Panasonicin valmistamista litiumkennoista, joita 85 kilowattitunnin akussa on peräti 7108 kappaletta.
Kosketusnäyttö ja auton toimintojen ohjaus

Lähes kaikkia auton toimintoja ohjataan kojelaudan keskellä olevasta 17-tuumaisesta kosketusnäytöstä, ja mekaanisia painikkeita on vain vähän. Näytön saa jaettua kahteen osaan, ja sen toiminnot ovat seuraavat: takakamera, media, puhelin, internet-selain, energiankulutuksen tiedot, kalenteri, auton tiedot ja asetukset. Auton mallitiedot saa painamalla Teslan logoa näytön yläreunassa. Auton akun varaus näytetään mobiililaitteiden tapaan näytön yläreunassa, ja sitä painamalla saa tarkemman tiedon akun toiminnasta ja siihen liittyviä asetuksia. Käyttöjärjestelmä muistuttaa hieman mobiililaitteiden käyttöjärjestelmää.
Auton tiedoista näkyvät seuraavat:
VIN-koodi
Järjestelmän versio
Akku- ja moottorikonfiguraatio ja teho (P = performance) tai perusversio (60, 70D, 75D, 85, 85D, P85D, 100D tai P100D)
Useassa kohtaa (eri asetus- ja tietoikkunoissa) kuva autosta, johon on huomioitu auton katto (saatavilla korinvärinen tai täyslasinen), vanteet auton valmistuttua (ei otettu huomioon esim. talvirenkaita eri vanteilla), väri ja hetkellinen ajovalojen tila sekä maavara.
Akun varaus
Auton toimintaa saa kosketusnäytöstä muokattua seuraavin tavoin:
Ajovalojen tehoa, teemaa ja tilaa sekä sumuvaloja saa mukautettua. Osa näistä onnistuu myös tavalliseen tapaan myös ohjauspylvään viiksistä.
Jousituksen tasaus toimii normaalisti automaattisesti ja näytön avulla voi maavaraa säätää manuaalisesti.
Ovet ja tavaratilan luukut voi lukita ja avata (autossa ei ole varsinaista konepeltiä, vaan sen paikalla on etutavaratilan luukku, sillä edessä on vain lisätavaratila; elektroniikka on pakattu pieneen tilaan, mikä ei polttomoottorilla onnistuisi samalla tavalla). Lisäksi myös latausluukun voi avata.
Akun varausrajaa voi säätää ja näin asettaa rajan, missä vaiheessa auto lopettaa akun latauksen ollessaan laturissa. Lisäksi latauksen saa ajastettua siten, että auto ei lataa aina ollessaan laturissa, vaan esimerkiksi ainoastaan halvemmalla yösähköllä. Latausasetukset voi myös tallentaa lokaatioperusteisesti.
Käynnistys

Avaimettoman käynnistyksen ajatus on viety Model S:ssä tavallista pidemmälle: mikäli avain on sisällä, auto ”käynnistyy” eli virrat menevät päälle jarrupoljinta painamalla ja auto lähtee liikkeelle, kun vaihdevivusta valitaan vaihde eteen tai taakse sekä painetaan kaasupoljinta. Erillistä käynnistyspainiketta siis ole. Tämän mahdollistaa se, ettei sähkömoottoria tarvitse varsinaisesti käynnistää. Ovenkahvat on piilotettu ovien sisälle, ja ne työntyvät ulos kun avain tulee tunnistimien alueelle. Lukitus aukeaa, kun kahvasta vedetään kevyesti. Ilman avainta lukitsematonta autoa lähestyttäessä kahvan saa ulos painamalla kevyesti kahvan takaosaa. Auto voidaan käynnistää myös etänä mobiilisovelluksella.
Autopilotti

Kaikissa 26. heinäkuuta 2014 ja myöhemmin valmistetuissa Tesloissa on autopilottivarustus. Autossa on kolmet erilaiset anturit ja autopilotti, joka hyödyntää näitä antureita. Auto seuraa liikennettä, tien mutkia ja muita autoja myös sivuilla ja takana sekä tunnistaa nopeusrajoitukset. Auto ohjautuu itse tien mukaan ja pysyttelee kaistalla sekä ohjaa muiden autojen mukaan, mutta kuljettajan on kuitenkin hallittava autoa. Auto myös vaihtaa kaistaa vilkkuviikseä napauttamalla. Täysin itsenäisesti auto ei aja, sillä laki kieltää sen. Monet autonvalmistajat vaativat lain kumoamista siten, että autot voisivat toimia itsenäisesti. Teslassa on itsenäiselle ajolle tekninen valmius, ja se voidaan ottaa lain kumouduttua käyttöön ohjelmistopäivityksenä. Toukokuussa autolle 2016 tapahtui Yhdysvaltain Floridassa maailman ensimmäinen kuolonuhrin vaatinut onnettomuus autopilotilla ajettaessa. Syytä tutkitaan edelleen.
Auton anturit Autopilot 2.5 versiossa
Pitkänmatkan tutka
Etukamera 150 metrin ja 50 asteen näkymällä
Etukamera 250 metrin ja 35 asteen näkymällä
Etukamera 60 metrin ja 150 asteen näkymällä
Takakamera 50 metrin ja 150 asteen näkymällä
2 eteenpäin suunnattua sivukameraa 80 metrin näkymällä
2 taaksepäin suunnattua sivukameraa 100 metrin näkymällä
12 ultraäänisensoria ympäri auton koria
Lataus

Nykyiseen Tesla Model S:n järjestelmiin kuuluu sisäänrakennettu 16,5 kilowatin kolmivaihelatauslaite. UMC-kaapelilla maksimi latausnopeus on maksimissaan 11 kW (3 x 16A), jonka avulla voidaan kotitalousvoimavirtapistokkeesta ladata 55 kilometrin ajosuoritteeseen tarvittava varausmäärä tunnissa. Lisävarusteena on saatavilla seinälaturi Wall Charger, jolla voidaan ladata täydellä 16,5 kw:n teholla (80 kilometriä varausta tunnissa). Auton lataus suko- tai voimavirtapistokkeesta tapahtuu Universal Mobile Connector (UMC) -kaapelia käyttäen. Vakiovarusteisena kaapeli on varustettu maakohtaiselle kotitalousliitännälle, mutta valinnaisena on saatavana kaapeli, jonka sovitinkappaleen avulla lataus onnistuu myös muiden Euroopan maidenselvennä liitännöistä. Mukana tulee vakiona suko-adapteri ja punainen kolmivaihevoimavirta-adapteri.
Latausta varten Tesla Model S voidaan vakiovarusteisena kytkeä 230 V/16 A 1 -vaiheiseen, vakiopistoketta käyttävään verkkoliitäntään tai sinistä pistoketta käyttävään (L+N+PE, 6h) campingliitäntään. Lisäksi vakiolatauslaite voidaan kytkeä verkkoon punaisella 400 voltin voimavirtapistokkeella (3L+N+PE). Yleisellä latauspaikalla auton kytkentä tapahtuu latauspistoke Type 2:n avulla.
Akut voidaan ladata myös Tesla Supercharger -latauslaitteella, joka lataa 20 minuutissa 50 prosentin, 40 minuutissa 80 prosentin ja 75 minuutissa 100 prosentin varaustilan. Latausaseman teho on 135 kilowattia, jonka ansiosta latausaikaa on saatu lyhennettyä. Kun auto kytketään Supercharger-järjestelmään, järjestelmä syöttää virtaa auton laturin ohi, suoraan akuille. Teslaan on saatavilla myös lisävarusteena CHAdeMO-adapteri, jolla voidaan pikaladata muilla kuin Teslan omilla Superchargereilla. CCS-adapteri on myös tulossa, minkä jälkeen Teslaa voidaan ladata kaikilla latausasemilla.
Latausrajaa voidaan säätää mobiilisovelluksella myös latauksen aikana.
Mobiilisovellus

Teslan toimintoja, kuten lämmitystä, ovien aukomista ja latausta voidaan etäohjata mobiilisovelluksella, joka on saatavilla Android ja iOS -laitteille. Sovelluksesta voidaan myös käynnistää Summon-toiminto jolla auto ajaa ilman kuljettajaa esim. ahtaasta tallista ulos. Mobiilisovelluksella voidaan myös käynnistää auto ilman avainta sekä lukita auto etänä ilman avainta.
Aiheesta muualla

Kuvia tai muita tiedostoja aiheesta Tesla Model S Wikimedia Commonsissa
Model S Tesla Motorsin verkkosivuilla
Tesla Model S:n ohjaamo.
Tesla Model S -autoja lataamassa Tesla Supercharger -asemalla.
Juho Savio

Juho Savio (25. joulukuuta 1899 Hartola – 3. marraskuuta 1965 Helsinki) oli suomalainen ekonomi, kirjailija, suomentaja ja Intian kunniapääkonsuli (Honorary Consul General for India).
Savio valmistui ekonomiksi vuonna 1922. Hän toimi G:A:Serlachius AB:n kirjeenvaihtajana, kassanhoitajana ja tilastonhoitajana vuosina 1918-1919 ja 1920-1921 sekä sen jälkeen Suomen Sahanomistajayhdistyksen kirjeenvaihtajana vuoteen 1923.
Siirryttyään Ranskaan hän toimi aluksi Jules Meensin puutavaraliikkeessä Rouenissa ja sitten G.F. Neame & Co. Ltd:llä Pariisissa. Palattuaan takaisin Suomeen vuonna 1925 hän toimi Suomen Puuliiton Myynti Oy:n prokuristina ja sitten johtokunnan jäsenenä sekä Suomen Propsinviejien yhdistyksen sihteerinä ja asiamiehenä. Vuonna 1931 hän tuli Aunuksen Puuliike Oy:n apulaisjohtajaksi, ja työskenteli samanaikaisesti Oy Woodsellers AB:ssa, jonka johtokunnan jäsenenä hän oli vuosina 1933-39. Ennen talvisotaa hän siirtyi Enso-Gutzeit Oy:n palvelukseen, kunnes hän kesällä 1941 tuli Foresta Oy:n johtajaksi. Oltuaan sitten Suomen puunvalmisteteollisuuden vientiyhdistyksen toimitusjohtajana 1945-48, hän siirtyi 1948 Puutalo Oy:n kaupalliseksi johtajaksi, missä tehtävässä hän toimi myös sen jälkeen, kun Puutalo Oy muuttui Myyntiyhdistys Puutaloksi. Hän oli myös Suomalaiset Intian ystävät ry:n perustajajäsen ja hallituksen puheenjohtaja vuosina 1949-1963. Intian kunniapääkonsuliksi johtaja Savio nimitettiin vuonna 1953.
Savio oli puutavaramies, joka ilmeisesti aluksi liikeasioissa oli perehtynyt Intian oloihin ja sitten ruvennut harrastamaan Intiaa muutenkin, muun muassa Suomen Intian ystävien perustajajäsenenä ja ennen kaikkea kääntäjänä. Jo 1952 hän julkaisi sanskrit-otteilla varustetun pienen ”Upanishad”-valikoiman. Vuonna 1962 hän julkaisi noin 450 sivua käsittävän lyhennelmän ”Ramayana”-eepoksesta, ja seuraavana vuonna melkein saman kokoisen lyhennelmän yhtä kuuluisasta ”Mahabharata”-kansaneepoksesta.
Ulkoasiainministeriön ja Intian vastaavan viranomaisen välisestä kirjeenvaihdosta vuodelta 1953 ilmenee, että Juho Savion virallinen nimike oli kunniapääkonsuli. Asia vahvistettiin molemmista maista saaduin lausunnoin. ”Kun herra Savio ei ole liikkeensä toimeenpaneva johtaja, Intian ulkoministeriö alkuaan oli epätietoinen siitä, olisiko hänet nimitettävä pääkonsuliksi vai vain konsuliksi. Päätöksen oli kuitenkin ratkaissut hra Savion ansioituminen Intian hyväksi Suomalaiset Intian Ystävät -nimisen yhdistyksen puheenjohtajana.”
Juho Saviolla oli kaksi veljeä, Joel (k.1943) ja Pauli Savio sekä sisar Salli Savio (k.1996).tarvitaan parempi lähde Ekonomi Veli-Juhani Savio oli Joel Savion poika.
Kirjallinen tuotanto, suomennokset

Juho Savion keskeinen kirjallinen tuotanto:
Intialaista viisautta ; toim. Juho Savio. WSOY 1961, 3. painos 1963, 4. painos 1969, 5. painos 1973, 6. painos 1999
Juho Savio. Puuteknillinen luentosarja. 1. Helsinki : Puutekniikan tutkimuksen kannatusyhdistys, 1931.
Upanišadit / [selittänyt] C. Rajagopalachari ; suom. toukokuussa 1949 ilmestyneestä neljännestä painoksesta Juho Savio. Helsinki : Ruusu-risti, 1952. Itäm. kielit.
Ramajana / Shudha Mazumdarin kertomana ; suom. Juho Savio. Porvoo : WSOY, 1962.
Mahabharata / C. Rajagopalacharin kertomana ; suom. Juho Savio. Helsinki : WSOY, 1963. Suom.
Idealistinen elämänkatsomus / Sarvepalli Radhakrishnan ; suom. Juho Savio. Porvoo ; Helsinki : WSOY, 1966. Filosofia
Aiheesta muualla

Juho Savio : Isä Frédéric, Suomen Kuvalehti, 01.11.1924, nro 44, s. 14, Kansalliskirjaston digitaaliset aineistot
Lähderanta

Asuintalo Lähderanta 20.
Lähderanta (ruots. Källstrand) on osa-alue Espoon Laaksolahden kaupunginosassa ja se sijaitsee Pitkäjärven rannalla. Lähderannassa toimii asukasyhdistys Lähderannan Kilta.
Historia

Laaksolahden päiväkodin ja hammashoitolan paikalla oli vuoteen 1973 saakka Dalsvikin kartano maineen. Jalkapallokentän, tennishallin, parkkipaikkojen ja jäähallien paikalla oli peltoa. Kuntoradan sisäpuolelta, läheltä hammashoitolaa ja tennishallia löytyy edelleen kartanon kaivo, Lähderanta 20:n vierestä umpeen muurattu maakellari, näkötornin kivijalan raunio Lähdevuoren päältä, puutarhurin asunto (nykyään yksityiskäytössä) niemestä ja Pitkäjärventien vierestä entinen navetta, eli nykyinen Laaksolahden monitoimitalo. Lähdepurontie, Lähdesuoni ja Lähderanta 5:n sisäpihatie olivat ennen kartanolle johtavia teitä. Lähderanta 20:n paikalla oli pesutupa ja eräs toinen kartanon rakennus. Alueen vierestä meni Kuninkaantie eli nykyinen Pitkäjärventie. lähde? S-Marketin ja sitä aikaisemman Shellin paikalla oli hiekkakuoppa. Esson rakennus oli nykyisen rakennuksen itäsivulla, voimalinjatelineen länsisivulla oli kukkakauppa, jonka ovi oli etelään. Martti Ahtisaari perheineen asui Lähderannan pienkerrostaloissa ja Tiina Lillak Lähderanta 5C:n kolmannen kerroksen kolmiossa. Laila Kinnunenkin on asunut joskus Lähderannassa.
Rakennukset

Suurin osa Lähderannan alueen asunnoista sijaitsee yhdestä asunto-osakeyhtiöstä koostuvassa Asunto Oy Lähderannassa, joka on merkittävä kokonaisuus yhtenäisen arkkitehtuurinsa ja suuren kokonsa vuoksi. Asuinhuoneistojen lukumäärän perusteella se on Suomen kolmanneksi suurin taloyhtiö. Arkkitehtien Erik Kråkströmin ja Ahti Korhosen suunnittelema Lähderanta on alun perin valmistunut vaiheittain vuosina 1962–1965. Liikerakennuksen sekä 576 asuinhuoneistoa käsittävä Asunto Oy Lähderanta - Källstrand Bostads Ab on yhä yksi Suomen suurimmista asunto-osakeyhtiöistä. Asuinrakennukset ovat kerros-, pienkerros- ja rivitaloja.
Vanhan ostoskeskuksen paikalle on rakennettu As Oy Lähdeaukio, nelikerroksinen asuin- ja palvelutalo, joka on senioritalo.
Palvelut

Lähderannassa on toiminut vuodesta 2011 ostoskeskus, joka on rakennettu vanhan liikerakennuksen vierestä purettujen lämpökeskuksen ja Shell-huoltoaseman tilalle. Nykyinen ostoskeskusrakennus on vuokrattu pitkäaikaisella sopimuksella HOK-Elannolle. Tiloissa toimii S-market, Alko ja parturi-kampaamo Hiuslinna.
Lähderannan palvelut paranivat entuudestaan, kun alueen uusi kauppakeskus, Lähdekeskus aukesi tammikuun lopussa vuonna 2013. Lähdekeskuksen veturina toimii K-supermarket. Lähdekeskuksessa on myös kolme ravintolaa, R-kioski ja Kiinteistömaailma.
Ostoskeskuksen läheisyydessä Pitkäjärventien eteläpuolella on St1-kylmäasema, jossa on parturi-kampaamo Lähde. Lähderannassa on myös päiväkoti, peruskoulun alaluokat kattava Lähderannan koulu, hammashoitola ja neuvola. Aivan koulun naapurissa sijaitsee Laaksolahden monitoimitalo jota hallinnoi Laaksolahden huvilayhdistys ry, joka järjestää joka vuosi Laaksolahden venerannassa Juhannusjuhlan. lähde?